b'\n_START_ARTICLE_\nVa\xc5\xa1k\xc5\xb3 gimnazija\n_START_SECTION_\nIstorija\n_START_PARAGRAPH_\n1853 m. Va\xc5\xa1kuose veik\xc4\x97 parapin\xc4\x97 mokykla, \xc4\xafkurta vyskupo M. Valan\xc4\x8diaus paskatinimu. J\xc4\x85 lank\xc4\x97 28 mokiniai. Po 1863 m. sukilimo mokykla buvo surusinta. 1912 m. caro vald\xc5\xbeios leidimu \xc4\xafsteigta prad\xc5\xbeios mokykla. 1928 m. mokyklai suteiktas Simono Daukanto vardas. 1934 m. Va\xc5\xa1kuose buvo pastatyta pradin\xc4\x97 mokykla. Ji buvo 6 skyri\xc5\xb3, dirbo 6 mokytojai, kurie buvo labai gerbiami ir tur\xc4\x97jo didel\xc4\xaf autoritet\xc4\x85. Tuo pat metu prie mokyklos veik\xc4\x97 4 skyri\xc5\xb3 mokykla \xc5\xbeyd\xc5\xb3 vaikams._NEWLINE_1944 m. \xc5\xa1alia pradin\xc4\x97s mokyklos \xc4\x97m\xc4\x97 kurtis progimnazija. 1950\xe2\x80\x931952 m. mokykla reorganizavosi \xc4\xaf vidurin\xc4\x99 mokykl\xc4\x85. 1963 m. prie senosios mokyklos buvo atidarytas pirmasis priestatas, o 1975 m. i\xc5\xa1augo pagrindinis mokyklos pastatas ir sporto sal\xc4\x97._NEWLINE_Nuo 2000 m. mokykla \xc4\xafgyvendina profilin\xc4\xaf mokym\xc4\x85. Mokyklos nuostata yra pripa\xc5\xbeinti ir suprasti, kad kiekvieno prigimtiniai sugeb\xc4\x97jimai ir aplinka skiriasi, ir gerbti kiekvien\xc4\x85, koks jis yra. Mokykla bendradarbiauja su \xc5\xa0vedijos Goten\xc4\x97s komunos mokyklomis, bendrauja su kit\xc5\xb3 Skandinavijos \xc5\xa1ali\xc5\xb3 mokyklomis. Va\xc5\xa1k\xc5\xb3 vidurin\xc4\x99 mokykl\xc4\x85 remia Almos Adamkien\xc4\x97s labdaros ir paramos fondas._NEWLINE_2014 m. rugs\xc4\x97jo 1 d. \xc4\xaf Va\xc5\xa1k\xc5\xb3 vidurin\xc4\x99 mokykl\xc4\x85 susirinko 260 mokini\xc5\xb3 ir 33 mokytojai._NEWLINE_2015 m. mokymo \xc4\xafstaiga reorganizuota \xc4\xaf Va\xc5\xa1k\xc5\xb3 gimnazij\xc4\x85.'